|  |  |
| --- | --- |
|  |  |
| **Република** Србија**МИНИСТАРСТВО ЗА ЉУДСКА** **И МАЊИНСКА ПРАВА И ДРУШТВЕНИ ДИЈАЛОГ** | **Република Србија****МИНИСТАРСТВО ЗА РАД,****ЗАПОШЉАВАЊЕ, БОРАЧКА И****СОЦИЈАЛНА ПИТАЊА**  |
|  |  |

На основу члана 12. Закона о министарствима („Сл. гласник РС“, број 128/20 ,116/22 и 92-2023-др.закон) и на основу Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС“, бр. 8/20 и 107/21)

Министарство за људска и мањинска права и друштвени дијалог у сарадњи са Министарством за рад, запошљавање, борачка и социјална питања упућује

**Ј А В Н И П О З И В**

**организацијама цивилног друштва за подношење кандидатуре за чланство у Радној групи за израду Нацрта закона о изменама и допунама Закона о социјалној заштити**

**I ПРЕДМЕТ ЈАВНОГ ПОЗИВА**

У циљу израде Нацрта закона о изменама и допунама Закона о социјалној заштити планирано је формирање Радне групе. Јавни позив спроводи се са циљем да се обезбеди транспарентност и учешће цивилног сектора у раду Радне групе за израду Нацрта закона о изменама и допунама Закона о социјалној заштити. Нацртом закона о изменама и допунама Закона о социјалној заштити дефинисаће се делатност социјалне заштите, циљеви и начела социјалне заштите, права и услуге социјалне заштите, поступци за остваривање права у социјалној заштити и коришћење услуга социјалне заштите, права и обавезе корисника социјалне заштите, оснивање и рад установа социјалне заштите, услови под којима услуге социјалне заштите могу пружати други облици организовања, надзор над радом установа социјалне заштите, инспекцијски надзор у вршењу делатности социјалне заштите, положај стручних радника и стручних сарадника у социјалној заштити, оснивање Коморе социјалне заштите, подршка и унапређење квалитета стручног рада у систему социјалне заштите, финансирање социјалне заштите, као и друга питања од значаја за социјалну заштиту.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор **до** **пет (5)** организација цивилног друштва чији ће представници учествовати у Радној групи за израду Нацрта закона о изменама и допунама Закона о социјалној заштити.

2. Јавни позив намењен је организацијама цивилног друштва које делују **у области социјалне заштите.**

**3. Право учешћа** на Јавном позиву имају организације цивилног друштва, основане и регистроване сагласно позитивним прописима Републике Србије које делују у области утврђеним овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

1. да су **уписaне у рeгистaр нajмaњe 5 (пет) година** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у области наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ) **[[1]](#footnote-1)**;
3. да поседују **пројектно искуство и експертизу** у области наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година**;
4. да представници које организација предлаже за кандидата за члана и заменика члана у радној групи **нису функционери или државни службеници,** односно ангажовани у органу јавне управе;
5. *пожељно* је да поседују претходно **искуство у раду радних група за израду прописа и/или докумената јавних политика и других радних и саветодавних тела** које формирају органи државне и покрајинске управе и локалне самоуправе **[[2]](#footnote-2)**;
6. *пожељно* је да поседују **искуство у сарадњи са организацијама цивилног друштва кроз активна чланства у мрежама или другим асоцијацијама организација цивилног друштва.**
7. *пожељно* је да поседују **искуство као лиценцирани пружаоци услуга социјалне заштите [[3]](#footnote-3).**

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе на српском језику:**

* **попуњен Пријавни формулар** (*Анекс 1 – Пријавни формулар*);
* **попуњен образац о реализованим пројектима** које је организација реализовала у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година** (*Анекс 2 – Образац о реализованим пројектима**)*;
* **попуњен образац о** **публикацијама** (анализе, истраживања и сл.)које је организација објавила у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година** (*Анекс 3 – Образац о објављеним публикацијама*);
* **Изјаву о прихватању кандидатуре и одсуству сукоба интереса** да представник кога организација предлаже за кандидата за члана и заменика члана у радној групи није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, односно ангажован у органу јавне управе, потписану од стране предложеног кандидата за члана и заменика члана (*Анекс 4 – Изјава о прихватању кандидатуре и одсуству сукоба интереса*);
* пожељно је доставити **доказ о чланству у мрежи или другој асоцијацији организација цивилног друштва** (доставити референцу која документује чланство односно уговор, меморандум о сарадњи, потврда мреже или друге асоцијације и сл.).
* пожељно је доставити податке о **претходном искуству у раду радних група за израду прописа и/или докумената јавних политика и других радних и саветодавних тела**, које формирају органи јавне управе (списак радних/саветодавних тела у којима је организација учествовала, орган који је основао и година оснивања).
* пожељно је доставити **доказ/лиценцу за пружање услуга социјалне заштите**.

**Неће се разматрати:** непотпуне пријаве (пријаве које не садрже сву потребну документацију); неблаговремене пријаве (пријаве које не пристигну у предвиђеном року); пријаве поднете супротно одредбама датим у условима учешћа на јавном позиву; пријаве које садрже друге недостатке због којих није могуће вредновање према задатим критеријумима.

**V РОК И НАЧИН ПОДНОШЕЊА ПРИЈАВЕ**

 **Рoк зa пoднoшeњe пријава траје од 01. септембра до 15. септембра 2025. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на адресу:** **javni.poziv@minljmpdd.gov.rs**сa нaпoмeнoм: “Кандидатура за избор организација цивилног друштва за чланство у Радној групи за израду Нацрта закона о изменама и допунама Закона о социјалној заштити“.

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за чланство у Радној групи за израду Нацрта закона о изменама и допунама Закона о социјалној заштити, која је састављена од представника Министарства за људска и мањинска права и друштвени дијалог и Министарства за рад, запошљавање, борачка и социјална питања.

Формирана Комисија дужна је да најкасније у року од 30 радних дана од дана истека рока за подношење пријава донесе Предлог представника цивилног друштва у **Радној групи за израду Нацрта закона о изменама и допунама Закона о социјалној заштити** (у даљем тексту: Предлог).

Предлог, као и сам Јавни позив, биће објављен на званичним интернет страницама Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и Министарства за рад, запошљавање, борачка и социјална питања [www.minrzs.gov.rs](http://www.minrzs.gov.rs) и достављен подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу **javni.poziv@minljmpdd.gov.rs** или телефоном на 011/311 38 95 и 011/311 38 59.

**VI ДОДАТНЕ ИНФОРМАЦИЈЕ**

1. Министарство за рад, запошљавање, борачка и социјална питања и Министарствo за људска и мањинска права и друштвени дијалог нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.
2. Потребни обрасци, као и додатне информације за њихово попуњавање налазе се у

оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијама
4. Анекс 4 – Изјава о прихватању кандидатуре и одсуству сукоба интереса.
1. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија увидом у надлежни регистар.

2 Критеријуми 5., 6., и 7. означени као „пожељно“ нису елиминационог карактера, већ ће се додатно вредновати у процесу селекције.

3 Испуњеност критеријума 7. дефинисан тачком III Јавног позива (КРИТЕРИЈУМИ) провериће Комисија увидом у регистар лиценцираних пружалаца услуга које води Министарство за рад, запошљавање, борачка и социјална питања. [↑](#footnote-ref-1)
2. [↑](#footnote-ref-2)
3. [↑](#footnote-ref-3)